বুধবার মেট্রো সূচিতে বিরাট পরিবর্তন! ভোগান্তি এড়াতে দেখে নিন

ওয়েব ডেস্ক: বুধবার গুরু নানক জয়ন্তী (Guru Nanak Jayanti), শিখ সম্প্রদায়ের বড় উৎসব। সেই কারণে এদিন প্রভাবিত হবে কলকাতার মেট্রো (Kolkata Metro) পরিষেবা। মেট্রো রেল কর্তৃপক্ষ একটি বিজ্ঞপ্তি জারি করেছে। সেই বিজ্ঞপ্তি অনুযায়ী, ৫ নভেম্বর স্বাভাবিকের তুলনায় কম সংখ্যক মেট্রো চলবে (Metro Timetable)।

মেট্রোর বিজ্ঞপ্তি অনুযায়ী এদিন ব্লু লাইন ও গ্রীন লাইনের যাত্রীদের ভোগান্তি বাড়বে। শহীদ ক্ষুদিরাম থেকে দক্ষিণেশ্বর এবং এসপ্ল্যানেড থেকে হাওড়া ময়দান এবং সেক্টর ফাইভ রুটে কম মেট্রো চলবে। তবে ইয়েলো লাইন, অরেঞ্জ লাইন ও পার্পল লাইনে পরিষেবা স্বাভাবিক থাকবে। এখন একনজরে দেখে নিন বুধবার কোন লাইনে কখন চলবে মেট্রো।

আরও পড়ুন: লাইনে ঢুকছে জল! ফের ব্লু লাইনে মেট্রো বিভ্রাট, ঘণ্টাখানেক পর শুরু পরিষেবা

ব্লু লাইন (দক্ষিণেশ্বর-শহীদ ক্ষুদিরাম)

বুধবার এই রুটে ২৭২-এর জায়গায় ২৩৬টি মেট্রো চলবে। ১১৮টি আপ ও ১১৮ ডাউন লাইনে চলবে।

দক্ষিণেশ্বর থেকে শহীদ ক্ষুদিরাম যাওয়ার প্রথম মেট্রো ছাড়বে সকাল ৬:৫৫ মিনিটে

নোয়াপাড়া থেকে শহীদ ক্ষুদিরাম যাওয়ার প্রথম মেট্রো ছাড়বে সকাল ৬:৫০ মিনিটে

শহীদ ক্ষুদিরাম থেকে দক্ষিণেশ্বর যাওয়ার প্রথম মেট্রো ছাড়বে সকাল ৬:৫৪ মিনিটে

মহানায়ক উত্তম কুমার থেকে দক্ষিণেশ্বর যাওয়ার প্রথম মেট্রো ছাড়বে সকাল ৬:৫৫ মিনিটে

দক্ষিণেশ্বর থেকে শহীদ ক্ষুদিরাম যাওয়ার শেষ মেট্রো ছাড়বে রাত ৯:২৮ মিনিটে

শহীদ ক্ষুদিরাম থেকে দক্ষিণেশ্বর যাওয়ার শেষ মেট্রো ছাড়বে রাত ৯:৩৩ মিনিটে

শহীদ ক্ষুদিরাম থেকে দমদম যাওয়ার শেষ মেট্রো ছাড়বে রাত ৯:৪৩ মিনিটে

গ্রিন লাইন (হাওড়া ময়দান–সল্টলেক সেক্টর ফাইভ)

বুধবার এই রুটে ২২৬-এর জায়গায় ১৮৬টি মেট্রো চলবে। ৯৩টি আপ ও ৯৩ ডাউন লাইনে চলবে।

সল্টলেক সেক্টর ফাইভ থেকে হাওড়া ময়দান যাওয়ার প্রথম মেট্রো ছাড়বে সকাল ৬:৩২ মিনিটে

হাওড়া ময়দান থেকে সল্টলেক সেক্টর ফাইভ যাওয়ার প্রথম মেট্রো ছাড়বে সকাল ৬:৩০ মিনিটে

সল্টলেক সেক্টর ফাইভ থেকে হাওড়া ময়দান যাওয়ার শেষ মেট্রো ছাড়বে রাত ৯:৪৭ মিনিটে

হাওড়া ময়দান থেকে সল্টলেক সেক্টর ফাইভ যাওয়ার শেষ মেট্রো ছাড়বে রাত ৯:৪৫ মিনিটে

দেখুন আরও খবর:

The post বুধবার মেট্রো সূচিতে বিরাট পরিবর্তন! ভোগান্তি এড়াতে দেখে নিন first appeared on KolkataTV.